Loranthus europaeus
Loranthus europaeus Plantae — Magnoliophyta Classis : Magnoliopsida  Ordo : Santalales  Familia : Loranthaceae  Genus : Loranthus  Species : Loranthus europaeus  Jacq.     Loranthus europaeus (binomen a Nicolao Iosepho Jacquin anno 1762 statutum) est planta florens parasitica ordinis Santalalium, in Europa media et orientali sponte gignens, quae arboribus generis Quercus se iungit. Haec species nomine Graeco ἰξία, una cum Visco albo specie simili, a Theophrasto describitur (De causis plantarum 2.17.2). A Latinistis mediaevalibus pharmacologisque viscum quercinum appellatur.